 Hadaladii filimka waxaa kamid ahaa: Dalkeenee waa uu burburay, ummadda Soomaaliyeed waxaa soo gaarey dhacdooyin kala duwan, umadii Soomaaliyeed waxay noqotay sida tusbax la furay oo caalamka loo kala dareeriyey, dadka Soomaaliyeed waxaa qabsatay ilaa haddana haysata gaajo, dil, rafaad, nafaqo darro, cuduro iyo daaawo laaan, waxaa taas ka sii daran tuugo, dhac iyo afduub joogto ah, waxaadna maalin kasta maqleysaa dhibaato aad isleedahay ileyn tani weli Soomaali way u harsanayd, waxaad maqleysaa dad Soomaali ah ayaa iyagoo tahriibaya bahaladu meel cidlaa ah ku cuneen, ama dooni la degtey ama biyo laaan u dhintay ayaga oo lugaynaya. 